CELEX: 62013TN0482
Language: da
Date: 2013-09-09 00:00:00
Title: Sag T-482/13: Sag anlagt den 9. september 2013 — MedSkin Solutions Dr. Suwelack mod KHIM — Cryo-Save (CryoSafe)

26.10.2013   
            
            
               DA
            
            
               Den Europæiske Unions Tidende
            
            
               C 313/33
            
         Sag anlagt den 9. september 2013 — MedSkin Solutions Dr. Suwelack mod KHIM — Cryo-Save (CryoSafe)
   (Sag T-482/13)
   2013/C 313/63
   Stævningen er affattet på tysk
   
      Parter
   
   
      Sagsøger: MedSkin Solutions Dr. Suwelack AG (Billerbeck, Tyskland) (ved advokat A. Thünken.)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Cryo-Save AG (Pfäffikon, Schweiz)
   
      Sagsøgerens påstande
   
   
               —
            
            
               Afgørelse truffet den 4. juli 2013 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1759/2012-4) annulleres og ændres således, at den af sagsøgeren for Harmoniseringskontoret indbragte klage anses for begrundet, og indsigelsen derfor forkastes.
            
         
               —
            
            
               Subsidiært annulleres afgørelse truffet den 4. juli 2013 af Fjerde Appelkammer ved Kontoret for Harmonisering i det Indre Marked (Varemærker og Design) (KHIM) (sag R 1759/2012-4) og sagen hjemvises til den ansvarlige undersøger ved Harmoniseringskontoret.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: MedSkin Solutions Dr. Suwelack AG
   
      Det omhandlede EF-varemærke: Ordmærket »CryoSafe« for varer og tjenesteydelser i klasse 5 og 40 — EF-varemærkeansøgning nr. 9 619 586
   
      Indehaver af det i indsigelsessagen påberåbte varemærke eller tegn: Cryo-Save AG
   
      Det påberåbte varemærke eller tegn: Ordmærket »CryoSave« for varer i klasse 10, 42 og 44
   
      Indsigelsesafdelingens afgørelse: Indsigelsen delvist taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009.